Her knækker OnePlus 10 Pro midt over

OnePlus 10 Pro, der blev lanceret i Kina i starten af januar, har endnu ikke nået butikkerne på vores breddegrader. Men test af telefonen er naturligvis begyndt rundt omkring, blandt andet hos Youtuberen Zack Nelson, der viser, at 10 Pro’eren ikke er den mest holdbare telefon på markedet.

Nelson, der har kanalen JerryRigEverything, ville se hvor fleksibel telefonen er – men endte simpelthen med, at den nærmest knækkede over på midten.

Allerede da Nelson trykker på OnePlus 10 Pro første gang, begynder glasset på bagsiden at revne. Ved næste tryk begynder det øverste tredjedel af telefonen simpelthen at bøje fremad. Du kan se øjeblikket i videoen herunder.

Det er naturligvis unaturligt at udsætte sin telefon for denne slags tryk. Det er der nok næppe mange brugere, der har lyst til. Men videoen viser, at telefonen har en indbygget svaghed, da den øverste kant af batteriet er placeret lige under det store kamerahus.

Jerry Nelson mener, at den ramme, der skal forstærke telefonen, er mindre holdbar end forventet.

OnePlus 10 Pro er ikke den eneste telefon, der er blevet beskyldt for at være for nem til at bøje. Apples iPhone 6 og 6 Plus-telefoner fik samme skudsmål. Nelson har også brokket sig over iPad Pro fra 2018, der også havde lidt for nemt ved at bøje. Asus ROG Phone 5 havde samme problem.

Her knækker OnePlus 10 Pro midt over